A BIZOTTSÁG HATÁROZATA
(2004. szeptember 2.)
azoknak az új-kaledóniai üzemeknek a listájáról, ahonnan a tagállamok engedélyezhetik a friss hús behozatalát a Közösségbe
(Az értesítés a B(2004) 3296. számú rendelettel történt)
(EGT vonatkozású szöveg)
(2004/628/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szarvasmarha-, juh- és kecskefélék, valamint a sertés, friss hús vagy hústermékek harmadik országból történő behozatala során végzett egészségügyi és állat-egészségügyi vizsgálatokkal kapcsolatos problémákról szóló, 1972. december 12-i 72/462/EGK tanácsi irányelvre (1) és különösen annak 4. cikke (1) bekezdésére és 8. cikke (1) bekezdésének a) és b) pontjára,
mivel:
(1)
A 72/462/EGK irányelv előírja, hogy a harmadik országokban működő üzemek csak akkor kaphatnak engedélyt friss hús Közösségbe történő exportálására, ha megfelelnek az említett rendeletben megállapított általános és specifikus feltételeknek.
(2)
Az új-kaledóniai állat-egészségügyi helyzet összemérhető a tagállamokban fennállóval, különösen a betegségek hús útján történő terjedése vonatkozásában, valamint a tekintetben, hogy a friss hús előállításának ellenőrzése megfelelően bonyolódik.
(3)
A 72/462/EGK irányelv 4. cikkének (3) bekezdése értelmében Új-Kaledónia elküldte azoknak az üzemeknek az adatait, amelyeknek engedélyezni kell, hogy friss húst exportáljanak a Közösségbe.
(4)
Az Új-Kaledónia által előterjesztett üzemek a 72/462/EGK irányelvben megállapított minden követelménynek megfelelnek annak érdekében, hogy olyan vágóhidakká, hűtőházakká vagy jóváhagyott darabolóüzemekké kerüljenek kijelölésre, amelyekről engedélyezhetik a Közösségbe történő behozatalt az említett irányelv 18. cikkével összhangban.
(5)
Ezen üzemek higiéniai színvonala megfelelő, ezért az üzemeket fel lehet venni azoknak az üzemeknek a 72/462/EGK irányelvvel összhangban létrehozandó listájára, ahonnan a friss hús Közösségbe történő behozatala engedélyezésre kerülhet.
(6)
Az e határozatban előírt rendelkezések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A mellékletben felsorolt új-kaledóniai üzemek jóváhagyásra kerülnek, mint olyan üzemek, ahonnan a tagállamok engedélyezhetik a friss hús Közösségbe történő behozatalát a 72/462/EGK irányelvben megállapított feltételeknek megfelelően, beleértve annak 18. cikke (1) bekezdésének a) és b) pontját.
2. cikk
Ezt a határozatot 2004. szeptember 6-tól kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2004. szeptember 2-án.